b'\n_START_ARTICLE_\nAjonestolaite\n_START_PARAGRAPH_\nAjonestolaite (engl. immobiliser) on laite, joka est\xc3\xa4\xc3\xa4 auton luvattoman ajamisen. Se on asennettu kaikkiin uusiin autoihin vuodesta 1998 alkaen ja paremmin varusteltuihin malleihin jo ennen sit\xc3\xa4. _NEWLINE_Yksinkertaisin ajon est\xc3\xa4v\xc3\xa4 laite on lukkotanko, joka lukitaan ratin ja poljinten v\xc3\xa4liin. Varsinaisella ajonestolaitteella tarkoitetaan kuitenkin elektronista laitetta, joka esimerkiksi est\xc3\xa4\xc3\xa4 polttoaineen sy\xc3\xb6t\xc3\xb6n, ellei virta-avain ole paikoillaan tai elektronisen lukitussysteemin l\xc3\xa4hetin ole muutaman metrin s\xc3\xa4teell\xc3\xa4 autosta.'